OpenLLM-France/wikimedia huggingface dataset:
# Turó del Camp Gran

El Turó del Camp Gran és una muntanya de 457 metres dins del municipi de Bigues i Riells, a la comarca del Vallès Oriental.
Separa les dues unitats territorials del terme: la de Riells del Fai i la de Bigues. És a l'extrem oest del terme, molt a prop de Sant Feliu de Codines, al nord de la urbanització dels Saulons d'en Déu. És el de més a l'oest d'una carena que forma amb el Turó d'en Xifreda, el Turó d'en Rossic i el Turó de Can Garriga. A ponent seu queda, encara en terres riellenques, el Pla del Camp Gran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Guasch

La masia de Can Guasch és un edifici de Parets del Vallès (Vallès Oriental). Està situada dins del polígon industrial Llevant. És una obra protegida com a bé cultural d'interès local. Recentment ha estat rehabilitada, encara que el seu propietari és l'Ajuntament de Parets, és la seu de la corporació Grifols on hi té la seva acadèmia de formació, ja que van sufragar les despeses de rehabilitació de la masia i el seu entorn.

## Descripció

És una edificació amb un gran casal central amb un torre quadrada en el seu costat de llevant, actualment tot el mas ha estat restaurat, però s'esmenta en els fogatges del 1497.
El casal és de planta rectangular de 16 x 19 m orientada cap a migdia, la coberta dona a diversos vessants, a causa de diverses reformes fetes l'any 1868.
La torre adjacent és una torre de defensa de planta quadrada de 5 x 5 m de tres plantes amb coronament de terrat, protegit per una barana balustrada d'obra i cos central més elevat, obertures amb arc de mig punt i una de les finestres és d'estil gòtic.

## Referències

* ↑ «Can guasch». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 gener 2016].
* ↑ «Grifols restaurarà la masia de Can Guasc per establir-hi la seva seu corporativa». Diari Contrapunt, 07-07-2008 [Consulta: 9 gener 2016]. Arxivat 26 de gener 2016 a Wayback Machine.
# Torneig d'escacs Shamkir de 2014

El Torneig d'escacs Shamkir de 2014 fou un torneig d'escacs en la memòria a Vugar Gaixímov (1986-2014) que tingué lloc al Centre Haydar Aliev a Shamkir (Azerbaidjan) del 16 al 30 d'abril de 2014 i patrocinat per Synergy Group. Va consistir en dos torneigs, el primer dels quals foren convidats Magnus Carlsen, Hikaru Nakamura, Serguei Kariakin, Fabiano Caruana, Xakhriar Mamediàrov i Teimur Radjàbov per formar el grup A. La mitjana d'Elo del Grup A fou de 2780, esdevenint de categoria 22 i un dels torneigs més forts de tots els temps.
El torneig del Grup A es jugà pel sistema de tots contra tots a doble volta, mentre que el torneig del Grup B fou de tots contra tots a simple volta. L'import total de la bossa de premis per al Grup A fou de 100.000 euros, mentre que la bossa de premis pel Grup B fou de 30.000 euros.
En el Grup A, malgrat perdre dues partides consecutives ben d'hora, el Gran Mestre Magnus Carlsen guanyà el torneig a la darrera ronda després d'una victòria en blanques contra GM Fabiano Caruana. En el Grup B, Pàvel Eliànov guanyà dues partides i feu taules en una altra en les seves tres darreres partides per finalitzar en primer lloc.

## Classificacions
### Grup A

    JugadorElo123456PuntsVictòriesTPR 1 Magnus Carlsen2881 X0 10 ½½ ½1 11 16.552868 2 Fabiano Caruana2783 1 0X½ 1½ ½½ ½0 15.532814 3 Teimur Radjàbov2713 1 ½½ 0X½ ½½ ½½ ½5.012793 4 Serguei Kariakin2772 ½ ½½ ½½ ½X½ ½½ ½5.002781 5 Hikaru Nakamura2772 0 0½ ½½ ½½ ½X1 15.022781 6 Xakhriar Mamediàrov2760 0 01 0½ ½½ ½0 0X3.012638

### Grup B

    JugadorElo12345678910PuntsVictòriesTPR 1 Pàvel Eliànov2732 X½011½½½116.042775 2 Aleksandr Motiliov2685 ½X010½1½115.542738 3 Wang Hao2734 11X½½½0½½½5.022694 4 Étienne Bacrot2722 00½X½½111½5.022695 5 Radosław Wojtaszek2716 01½½X½0½½14.522657 6 Nijat Abasov2516 ½½½½½X½½0½4.002640 7 Rauf Məmmədov2660 ½0101½X0½½4.022625 8 Vasif Durarbayli2584 ½½½0½½1X0½4.012632 9 Qadir Huseynov2621 00½0½1½1X½4.022628 10 Eltaj Safarli2656 00½½0½½½½X3.002543

## Referències

* ↑ «Shamkir Chess Officially Opened at Touching Ceremony». chess.com. [Consulta: 30 maig 2016].
* ↑ Tournament A regulations Arxivat 2014-05-13 a Wayback Machine. Accessed 20 juliol 2014
* ↑ Tournament B regulations Arxivat 2014-05-13 a Wayback Machine.. Accessed 20 juliol 2014
* ↑ «Vugar Gashimov Memorial – Press Release». chessdom.com. [Consulta: 30 maig 2016].
* ↑ «Radjabov Also Beats Carlsen, Grabs Sole Lead in Shamkir». chessvibes.com. [Consulta: 30 maig 2016].
* ↑ «Magnus Carlsen wins the Vugar Gashimov Memorial 2014». http://theweekinchess.com.+[Consulta: 30 maig 2016].
* ↑ «Vugar Gashimov Memorial 2014». http://theweekinchess.com.+[Consulta: 30 maig 2016].
# Cargolet xiulador meridional

El cargolet xiulador meridional (Microcerculus marginatus) és un ocell de la família dels troglodítids (Troglodytidae).

## Hàbitat i distribució

Habita el sotabosc de la selva pluvial a turons i zones més baixes del sud-oest i sud-est de Costa Rica i Panamà, oest i nord de Colòmbia, oest i nord de Veneçuela, oest de l'Equador i per l'est dels Andes des de l'est de Colòmbia i sud-oest de Veneçuela, cap al sud, a través de l'est de l'Equador i est del Perú fins al nord de Bolívia i Amazònia de Brasil.

## Referències

* ↑ «Cargolet xiulador meridional». Cercaterm. TERMCAT, Centre de Terminologia. Rev. 2/12/2021(català)
# Cargolet ventreblanc

El cargolet ventreblanc (Uropsila leucogastra) és un ocell de la família dels troglodítids (Troglodytidae) i única espècie del gènere Uropsila P.L. Sclater et Salvin, 1873.

## Hàbitat i distribució

Habita el sotabosc de la selva pluvial de les terres baixes de Mèxic oriental i sud-oriental (incloent el Yucatan), Guatemala, Belize i Hondures.

## Referències

* ↑ «Cargolet ventreblanc». Cercaterm. TERMCAT, Centre de Terminologia. Rev. 10/01/2022(català)
# Sant Mateu del Sinaí

El Monestir de Sant Mateu del Sinaí (Aghios Matthai) és un edifici religiós de Creta a la ciutat de Càndia o Heràkleion, que allotja una col·lecció d'icones de l'escola de Creta. Entre les icones principals: Sant Simón Theodochos (segle xvi), Sant Phanourios (1688, del pintor Joan, monjo de Kolyva), Sant Pareaskeve (segle XVII), Verge Immaculada (1780, pintada per Víctor), Profeta Elies (pintada per Georgios Kydoniates el 1752), Crucifixió (pintada per Georgios Kastrophylax el 1752), Sant Tit i els deu màrtirs (pintada per Ioannis Kornaros el 1773), Sant Charalampos (del mateix pintor i any), El lament (de 1753), i Sant Joan el precursor (segle xvii).

## Referències

* Collection of Agios Matthaios of Sinai (anglès)
# Capitó

Capitó és el nom dels següents personatges:
* Capitó (cognom)
* Capitó, cavaller romà
* Capitó d'Alexandria, poeta èpic grec
* Capitó de Lícia, historiador grec
* Capitó, metge romà
* Gai Ateu Capitó (tribú 55 aC), tribu del poble el 55 aC
* Cateu Capitó, jurista romà
* Cossutià Capitó, advocat i governador romà
* Tit Fonteu Capitó, pretor romà
* Publi Fonteu Capitó pretor romà
* Gai Fonteu Capitó I, cònsol sufecte romà el 33 aC
* Gai Fonteu Capitó II, cònsol romà l'any 12
* Gai Fonteu Capitó III, cònsol romà l'any 59
* Luci Fonteu Capitó (cònsol romà l'any 67
* Insteu Capitó, centurió romà
* Lucili Capitó, procurador de la província d'Àsia l'any 23
* Publi Gabini Capitó, pretor el 89 aC
* Publi Gabini Capitó, participant en la conspiració de Catilina.
* Virgini Capitó, cavaller romà
# Enric Molin

Enric Molin (Complibat, Roergue, 1896 - 1981) és un escriptor francès en occità. Pertanyia a una família de pagesos, fou un estudiant brillant i apassionat de la lectura. Va lluitar a la Primera Guerra Mundial, on fou ferit en un ull. En tornar va fundar la revista Grelh Roergàs (1921), que va dirigir fins a la seva mort. Fou premiat, i després membre del Consistori de Tolosa. Posteriorment fou vicepresident d'Escola Occitana i el 1949 esdevingué majoral del Felibritge. Se'l considera un dels principals prosistes de la literatura occitana del segle xx. És pare de l'escriptor i periodista Carles Molin.

## Obres

* La Solenca (La Soulenco), comèdia dramàtica, 1926
* Al cant de l'alauseta, roman, 1928
* Rajòls d'antan, roman, 1930
* Mas espingadas, racontes, 1933
* Joan de Morlhon, drama istoric de 3 actes en vèrs, 1938
* Al bufal del cor, poèma, 1941
* Teatre escolar, 12 pèças per dròlles, 1942
* Lo Catet de Rascal, comedia d'1 acte en pròsa, 1942
* Lo Còp de la Lèbre, comedia d'1 acte en pròsa, 1944
* Bistanflèra! (o la política al vilatge), roman, 1945
* E la barta floriguèt, roman, 1948
* En tutant lo grelh, istòria del Grelh Roergàs, 1965
* Grela d'abrial, roman, 1966
* Teatre païsan, libre I, 1968
* Rambalhs de bòria, roman, 1969
* Kathleen, roman, 1970
* Teatre païsan, libre II, 1970
* Teatre païsan, libre III, 1972
* Bortomieu o lo torn del Roergue, roman, 1972
* A travèrs camps, poèmas de tot biais, 1973
* Al vent dels puèges, poèmas, 1974
* Complibat, monografia de " ma comuna ", 1977
* Legendas.20 legendas del Roergue, 1977
* A ma Treson, garba de sonets, 1978

## Bibliografia

* Robèrt Lafont i Christian Anatole (1973) Història de la literatura occitana Dopesa, Barcelona.

## Enllaços externs

* (occità) Vídeo sobre Enric Molin Arxivat 2010-02-26 a Wayback Machine. explicat per la seva filla, Mireille Pelras.
# Pobladura de Pelayo García

Pobladura de Pelayo García és un municipi de la província de Lleó, enclavada en la comarca natural del Páramo Leonés.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | Serafín Ferrero Argüello | PP | 17/06/1995 |
| 1999 - 2003 | Crispiniano Madrid Fernández | PSOE | 03/07/1999 |
| 2003 - 2007 | Crispiniano Madrid Fernández | PSOE | 14/06/2003 |
| 2007 - 2011 | Salvador Rebollo Ferrero | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Siarhei Hurenka

Siarhei Hurenka (en belarús: Сяргей Гурэнка; nascut el 30 de setembre de 1972 a Hrodna) és un exfutbolista belarús, que ocupavava la posició de defensa. Posteriorment, fa d'entrenador de futbol

## Trajectòria

Comença la seua carrera professional al modest Chimik Hrodna el 1989. A l'any següent ja és titular, condició que manté fins a 1992, quan fitxa pel Nioman Hrodna, ara ja a la lliga de Belarús.
En 1995 marxa a Rússia per militar al Lokomotiv de Moscou, amb qui disputa 112 partits. El 1999 recala a l'AS Roma, però no acaba de tindre reeixida, igual que al Reial Saragossa de la primera divisió espanyola i a la Parma FC. Seria titular a la Piacenza Calcio, el seu tercer club a Itàlia.
L'any 2003 retorna al Lokomotiv, sent de nou titular, on romandria cinc anys fins que retorna al seu país per militar amb el Dinamo Minsk. En el club capitalí es retira a l'agost del 2009.

## Selecció

Hurenka ha disputat 80 partits amb Belarús, marcant tres gols. Ha estat capità de l'equip en algunes ocasions. És el jugador del seu país amb més internacionalitats.

## Entrenador

Tot just després de penjar les botes, és nomenat assistent de l'entrenador del Dinamo de Minsk Kirill Alshevskiy. Tan sols un mes després, accedeix al càrrec de cap tècnic substituint Alshevski.

## Referències

* ↑ Gurenko: Time has come for changes
* ↑ Profile on National-Football-Teams.com
* ↑ Dynamo Minsk entlässt Muslin
* ↑ «Гуренко сменил Альшевского на посту главного тренера». Arxivat de l'original el 2011-07-06. [Consulta: 22 febrer 2010].

## Enllaços externs

* Fitxa del jugador Arxivat 2010-02-26 a Wayback Machine.
# Kostas Karamanlís

Konstandinos Alexandru Karamanlís (grec: Κώστας / Κωνσταντίνος Καραμανλής) (Atenes, 14 de setembre de 1956) és un advocat i polític grec, que va ser líder del partit Nova Democràcia i exercí de Primer Ministre de Grècia entre 2004 i 2009.
Obtingué la cartera de Primer Ministre el 10 de març de 2004, després de la victòria del seu partit a les eleccions al parlament celebrades el 7 de març del 2004. Va tornar a vèncer el 16 de setembre del 2007. Durant el mes de desembre del 2008, el seu govern va fer front a una sèrie de protestes generalitzades a tot el país i a una jornada de vaga que, entre altres reivindicacions, demanava la dimissió del govern.
A causa de la crisi econòmica va haver de convocar eleccions anticipades el 4 d'octubre de 2009, en què Nova Democràcia va obtenir un dels pitjors resultats electorals de la seva història (33,9% dels sufragis i 93 parlamentaris), i després va dimitir com a líder del partit.

## Referències

* ↑ «CIDOB - Kostas Karamanlis» (en castellà). CIDOB.org, 11-07-2012. [Consulta: 9 abril 2014].
# Timeu de Paros

Timeu de Paros (en llatí Timaeus, en grec antic Τίμαιος) va ser un filòsof pitagòric grec, d'època desconeguda, nadiu de l'illa de Paros. El menciona Iàmblic a la seva Vitae Pythagori i també l'esmenten Climent d'Alexandria i Teodoret.

## Referències

* ↑ 3. i 4.Timaeus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1131
# Manitou

* No s'ha de confondre amb Manitú.
«Manitou» té aquests significats:
* Manitou (Oklahoma), poble a l'estat d'Oklahoma (EUA)
* Manitou Springs, població dels Estats Units a l'estat de Colorado
* Llac Manitou, massa d'aigua dolça a l'illa fluvial de Manitoulin a Ontario, Canadà
* The Manitou, pel·lícula de terror fantàstica dirigida per William Girdler i produïda l'any 1978
# Premi Dolors Monserdà

El Premi Dolors Monserdà va ser un premi constituït en honor de l'autora Dolors Monserdà i Vidal. S'entregava anualment als Jocs Florals de Barcelona i era el premi al millor sonet o poesia curta sobre tema barceloní.
Es va atorgar per primera vegada el 1933, tot i que es va constituir anys abans. Des de la seva constitució fins al 1933 el premi quedava desert any rere any.

## Guanyadors

* 1933. Tres violes, Jaume Martí i Marull
* 1934. Sant Josep Oriol, Miquel Saperas i Auví
* 1935. La fira dels pessebres, Antoni Navarro i Grauger
* 1936. Tarda de diumenge al Raval, Josep Gimeno i Navarro

## Referències

* ↑ ROIG I LLOP, Tomàs. El meu viatge per la vida 1939-1975. L'Abadia de Montserrat, 2005. Pàgs. 220-222
# Primavera de Praga (desambiguació)

«Praga» té aquests significats:
* Primavera de Praga, període d'obertura del règim comunista de Txecoslovàquia durant uns mesos del 1968
* Primavera de Praga (Festival Musical)
# Província d'Alt Katanga

La província de l'Alt Katanga (province de Haut-Katanga) és una divisió administrativa de la república Democràtica del Congo, establerta el 2015 d'acord amb el que es preveu en la constitució de 2005. Es troba al sud-est del país, a la frontera amb Zàmbia. La capital és Lubumbashi. La població (cens de 2006) era de 3.960.945 habitants. La superfície és de 132 425 km². Està formada principalment per l'antic districte d'Alt Katanga, amb els següents territoris (subdivisions):
* Kambove
* Kasenga
* Kipushi
* Mutshatsha
* Mitwaba
* Pweto
* Sakania
En les eleccions del 2016 fou elegit governador

## Referències

* ↑ Découpage territorial : Moïse Katumbi heureux « d'avoir laissé un Katanga magnifique »
* ↑ RDC: liste de nouveaux gouverneurs de province élus, 26 de març de 2016
# Sexy Beast

Sexy Beast és una pel·lícula britànica dirigida per Jonathan Glazer, estrenada el 2000.

## Argument

Gal, un gàngster jubilat, porta una vida feliç amb la seva dona Deedee a una bonica casa a Espanya. Don Logan, un nom respectat en el seu antic medi, munta un cop per atracar un banc. Insisteix perquè Gal l'uneixi a Londres per formar part de l'equip amb una banda de gàngsters reclutats per Don. Quan Gal refusa la seva oferta, Don es fa cada vegada més amenaçador, considerant que «no» no és una resposta que se li pugui donar.

## Repartiment

* Ray Winstone: Gary 'Gal' Dove
* Ben Kingsley: Don Logan
* Ian McShane: Teddy Bass
* Amanda Redman: Deedee Dove
* James Fox: Harry
* Cavan Kendall: Aitch
* Julianne White: Jackie
* Álvaro Monje: Enrique
* Robert Atiko: Andy

## Premis i nominacions
### Premis

* Boston Society of Film Critics Awards al millor actor secundari Ben Kingsley
* Premis British Independent Film: millor film britànic independent, millor director (Jonathan Glazer), millor actor (Ben Kingsley) i millor guió (Louis Mellis i David Scinto)
* Premis Critics Choice al millor actor secundari per Ben Kingsley
* Chlotrudis Awards a la millor actriu secundària per Amanda Redman) i millor càsting
* Satellite Awards al millor actor secundari dramàtic Ben Kingsley

### Nominacions

* 2001. BAFTA a la millor pel·lícula britànica
* 2002. Oscar al millor actor secundari per Ben Kingsley
* 2002. Globus d'Or al millor actor secundari per Ben Kingsley
# Pseudomystus carnosus

Pseudomystus carnosus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 8,3 cm de longitud total.

## Distribució geogràfica

Es troba a Sumatra (Indonèsia).

## Referències

* ↑ Jayaram K. C. 1968. Contributions to the study of bagrid fishes (Siluroidea: Bagridae). 3. A systematic account of the Japanese, Chinese, Malayan and Indonesian genera. Treubia, Mus. Zool. Borgoriense v. 27 (pt 203). 287-386.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Ng, H. H. & K. K. P. Lim. 2005. The identity of Pseudomystus moeschii (Boulenger, 1890), with the description of two new species of bagrid catfishes from Southeast Asia (Teleostei: Bagridae). Zootaxa Núm. 851: 1-18.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudomystus mahakamensis

Pseudomystus mahakamensis és una espècie de peix de la família dels bàgrids i de l'ordre dels siluriformes. Es troba a Sumatra i a l'est de Borneo. Els mascles poden assolir els 10 cm de longitud total.

## Referències

* ↑ Jayaram K. C. 1968. Contributions to the study of bagrid fishes (Siluroidea: Bagridae). 3. A systematic account of the Japanese, Chinese, Malayan and Indonesian genera. Treubia, Mus. Zool. Borgoriense v. 27 (pt 203). 287-386.
* ↑ BioLib (anglès)
* 1 2 FishBase (anglès)
* ↑ Roberts, T.R. 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
# Shin Tae-yong

Shin Tae-yong (11 d'octubre de 1969, Yeongdeok, Corea del Sud) és un exfutbolista sud-coreà i actualment entrenador, des del juliol del 2017, de la selecció de futbol de Corea del Sud.

## Trajectòria
### Jugador

Jugava com a migcampista i ho va fer tota la seva carrera amb el Seongnam FC, on va aconseguir sis títols de la K League 1 entre el 1992 i el 2004, després va fitxar pel Brisbane Roar FC de la A-League, on va penjar les botes després d'una temporada per una lesió en un turmell.
Amb la selecció de futbol de Corea del Sud va ser internacional en 23 partits oficials, marcant tres gols entre el 1992 i el 1997.

### Entrenador

Després de la seva carrera com a jugador, va treballar inicialment com a entrenador assistent del seu antic club australià, el Brisbane Roar. Entre el 2010 i el 2012 va assumir el càrrec d'entrenador titular del Seongnam FC amb qui va guanyar el 2010, la Liga de Campeones de la AFC.
Des del 2014, ha treballat en diversos llocs de la selecció de futbol de Corea del Sud, entre ells com a titular de la selecció sub-20 i sub-23 i des del 2017 dirigeix el primer equip nacional sud-coreà, classificant l'equip per a la Copa del Món de futbol de 2018.

## Clubs
### Jugador

| Club | País | Any |
| Seongnam FC | Corea del Sud | 1992 - 2004 |
| Brisbane Roar FC | Austràlia | 2005 |

### Entrenador

| Club | País | Any |
| Brisbane Roar FC (assistent) | Austràlia | 2005 - 2008 |
| Seongnam FC | Corea del Sud | 2009 - 2012 |
| Selecció de Corea del Sud | Corea del Sud | 2017 - present |

## Palmarès
### Jugador
#### Seongnam Ilhwa Chunma

* K League 1 (6): 1993, 1994, 1995, 2001, 2002, 2003
* Copa de Corea del Sud: 1999
* Copa de la Lliga (3): 1992, 2002, 2004
* Lliga de Campions de l'AFC (1): 1995
* Supercopa Asiàtica: 1996

### Entrenador
#### Seongnam Ilhwa Chunma

* Lliga de Campions de l'AFC: 2010

## Referències

* ↑ Tae-Yong Shin
* ↑ Football: South Korea turn to Shin Tae Yong with World Cup hopes hanging in the balance

## Enllaços externs

* Fitxa personal a National-Football-Teams.com
# Publi Munaci

Publi Munaci (en llatí Publius Munacius) va ser un ciutadà romà que en una ocasió va agafar una corona de l'estàtua de Màrsies al fòrum i se la va posar sobre el seu propi cap, cosa que era considerada llavors un sacrilegi.
Va ser denunciat pels Triumviri capitales per aquest sacrilegi i sotmès a judici. Va ser condemnat, i seguidament empresonat. Munaci va apel·lar la decisió als tribuns de la plebs, apel·lació a la que tenia dret, però aquests van refusar dirimir la seva petició. La data d'aquests fets no es coneix.

## Referències

* ↑ Smith, William (ed.). Dictionary of Greek and Roman Biography and Mythology. Vol II. Londres: Taylor and Walton, 1846, p. 1120.
# Publi Metili Sabí Nepot

Publi Metili Sabí Nepot (llatí: Publius Metilius Sabinus Nepos) va ser un magistrat romà del segle i.
Va ser nomenat Cònsol romà l'any 91 i després va ser governador de Britànnia abans de la mort de l'emperador Domicià el 96. Probablement va ser el fundador d'algunes colònies romanes com Colonia Domitiana Lindensium (Lincoln) i Colonia Nervia Glevensium (Gloucester).

## Referències

* ↑ Birley, Anthony R. The Fasti of Roman Britain. Oxford: Clarendon Press, 1982, p. 83. ISBN 9780198148210.